Murray maak sy ATP-terugkeer in Frankryk | Netwerk24
16 Februarie 2021 21:30
Andy Murray sal volgende week in Montpellier in aksie wees. Foto: Getty Images
Andy Murray, 'n voormalige nr. 1-speler ter wêreld, sal volgende week op spesiale uitnodiging in Montpellier sy terugkeer tot die ATP-reeks maak.
Die 33-jarige Brit gaan as promotorskeuse in die Open Sud de France in aksie wees, het organiseerders gesê.
Die driemalige Grand Slam-wenner kon nie aan vanjaar se Australiese Ope deelneem nie nadat hy op 14 Januarie positief vir Covid-19 getoets is en nie 'n werkbare kwarantyntyd in Australië kon vind nie.
Hy het toe verlede in Biella, Italië, in 'n Challenger-toernooi gaan speel om weer wedstrydfiks te word.
Die Oekraïne se Illya Marchenko het hom daar in die eindstryd geklop.
Murray het verlede jaar slegs sewe beroepswedstryde gespeel weens beserings, asook die ontwrigting wat deur die pandemie veroorsaak is. Sy laaste titel was in 2019 in Antwerpen, België. – Reuters